
Lingvo 




Lingvo estas sistemo de gestoj, signoj, sonoj, simboloj 
kaj vortoj uzata por reprezenti kaj komuniki ideojn kaj 
pensojn de homoj. Oni povas distingi inter lingvo 
ĝenerale (sen pluralo) kaj unuopaj lingvoj. Aldone, oni 
ankaŭ uzas la vorton lingvo por paroli pri faklingvoj 
(ekzemple jura lingvaĵo), programlingvoj kaj bestaj 
lingvoj. 


Lingvo (en la unua signifo) signifas la 
komunikmanieron de la homoj. Konscia komuniko 
okazas per sonlingvo, signolingvo aŭ skriblingvo. La 
senkonscia komunikado okazas interalie per 
korpolingvo. 


Lingvoj (en la dua signifo) estas la diversaj malsamaj 
komuniksistemoj uzataj de diversaj homaj grupoj. Plej 
ofte, lingvo apartenas al iu etna grupo, sed tio ne veras 
por la planlingvoj . Ofte lingvo estas dividita en 
diversajn dialektojn, kaj ne estas klare, kie unu lingvo finiĝas 
kaj alia komenciĝas. 


La Babelaturo (1563), de Pieter Bruegel la 
Maljuna, estas biblia simbolo, inter alia, de la 
lingvodiverseco. 


La scienco, kiu studas lingvon, nomiĝas lingvistiko. Unuflanke 
ekzistas la kompara lingvistiko, kiu studas la rilatojn inter 
unuopaj lingvoj kaj klasifikas ilin en lingvofamiliojn. Aliflanke 
ekzistas la ĝenerala lingvistiko, kiu studas la ecojn de lingvo 
ĝenerale, kaj uzas unuopajn lingvojn nur kiel ekzemplojn por la 
ĝenerala teorio pri lingvo. 

Parola lingvo kaj skriba lingvo 

Pli detalaj informoj troveblas en artikoloj Parola lingvo kaj Skriba lingvo. 


Parolata lingvo aŭ simple parola lingvo estas lingvo 
produktita pere de artiklitaj sonoj, male al la praktiko de 
la skriba lingvo. Multaj lingvoj ne havas aŭ havis 
verkitan formon kaj tiele ili estas nur parolataj lingvo, 
kio certe okazis ofte en historio kaj en apartaj nekleraj 
civilizacioj. Parola lingvo aŭ voĉa lingvo estas lingvo 
produktita pere de voĉa sistemo, male al signolingvo , 
kiu estas produktata pere de manoj kaj vizaĝo. La 
termino "parola lingvo" estas foje uzata por aludi nur al 
voĉaj lingvoj, speciale fare de lingvistikistoj, kio faras la 
tri terminojn sinonimoj kiuj ekskludas signolingvojn. 

Aliaj referencas al signolingvo kiel "parolata", speciale 
kontraste al verkitaj transkriboj de signojJ 1 ^ 2 ^ 3 ^ 

En parola lingvo, multo de la signifo estas determinata 
de la kunteksto. Tio kontrastas kun la koncepto de 
skriba lingvo en kiu plej el la signifo estas havigata 
rekte de la teksto. En parola lingvo, la vero de 
propozicio estas determinata per komun-senca referenco 
al la sperto, sed en skriba lingvo, oni metas pli grandan 
emfazon al logika kaj kohera argumentaro. Simile, 
parola lingvo tendencas esprimi subjektivan informon, 
inklude la rilaton inter la parolanto kaj la aŭskultantaro, 
dum la skriba lingvo tendencas esprimi pli objektivan 
informaron.^i 

La rilato inter parola lingvo kaj skriba lingvo estas komplekso. Ene de la kampo de lingvistiko la nuna 
interkonsento estas ke parolo estas denaska homa kapablo, kaj skriba lingvo estas kultura inventaĵoJ 3 ' 
Tamen kelkaj lingvistikistoj, kiaj tiuj de la Praga skolo, argumentas ke skriba kaj parola lingvo havas 
distingajn kvalitojn kiuj iras kontraŭ la fakto ke la skriba lingvo estas dependa el la parola lingvo por ties 
ekzistadoJ 6 ^ 

La partikulareco de la artefaritaj lingvoj okazigas la fakton kaj diferencon rilate al la naturaj lingvoj, ke tiuj 
plej ofte estas unue skribaj lingvoj kaj poste parolaj lingvoj. Pri Esperanto oni povas diri en kiuj epokoj estis 
jam la diversaj stadioj de tiu kiel skriba lingvo kaj en kiu tago precize okazis la unua konversacio en tiu 
lingvo kaj en kiu tago okazis la unua socia evento kie Esperanto definitive iĝis parolata lingvo (Unua 
Universala Kongreso). 

La skribita lingvo estas la unueca, oficiala skribita formo de lin gvo . Plejofte ĝi estas superregiona normigo 
de la regionaj idiomoj kaj dialektoj. La skribita lingvo esprimiĝas per tekstoj kiuj estas je dispono fizike por 
la legantoj. 

Neniu natura lingvo estas nur skribita, la skribita formo estas plejofte komplemento de aro da parolitaj 
idiomoj. Tiuj evoluas kaj sekve ankaŭ la skribita lingvo evoluas, sed pli malrapide. 

La skribita lingvo estas invento kaj pro tio ĝi devas esti instruita, kontraŭe al la lingvo parolita aŭ al la 
signolingvo , kiuj estas lernataj spontanee per eksponado, precipe en la infanaĝo. 

Ekzemplo de tipografia komponado kaj skriba 
lingvo, de William Caslon; el 1728 Cvclopaedia. 
























Lingva diverseco 


SIL Ethnologue difinas "vivantan lingvon" kiel "lingvo kiu havas almenaŭ 
unu parolanton por kiu ĝi estas sia unua lingvo." La preciza nombro da 
konataj vivantaj lingvoj varias de 6000 du 7000, depende de la precizeco 
de onia difino de "lingvo", kaj aparte, pri kiel oni difinas la distingon inter 
lingvoj kaj dialektoj. En 2016, Ethnologue katalogigis 7.097 vivantajn 
homajn lingvojnJ 9 ! La fakuloj de Ethnologue establas lingvajn grupojn 
surbaze de studoj pri reciproka komprenebleco, kaj tio ofte rezultigas pli 
da kategorioj ol pli konservativaj klasifikoj. Ekzemple, la dana lingvo 
kiun plej klemloj konsideras sola lingvo kun pluraj dialektoj estas 
klasifikita kiel du malsamaj lingvoj (dana kaj jutlanda) de EthnologueP^ 

Laŭ Ethnologue, 389 lingvoj (preskaŭ 6%) havas pli ol milionon da parolantoj. Ci tiuj lingvoj kune parolatas 
per 94% de la monda loĝantaro, dum 94% de la mondaj lingvoj parolatas per la ceteraj 6% de la tutmonda 
loĝantaro. Dekstre estas tabelo de la mondaj 10 plej parolata lingvoj kun taksoj pri parolantoj de la 
Ethnologue (nombroj de 2009).^ 

Homa lingvo kaj besta lingvo 

Pli detalaj informoj troveblas en artikolo Animala komunikado. 


Lingvo 

Denaskuloj 
(milionoj) 1 7 1 

mandarena 

848 

hispana 

329 t 8 l 

angla 

328 

portugala 

250 

araba 

221 

hindia 

182 

bengala 

181 

rusa 

144 

japana 

122 

java 

84,3 


Lingvon ofte oni uzas kiel argumenton por aŭ kontraŭ la kvalita malsamo inter bestoj kaj homoj pri 
penskapablo. Laŭ iuj subtenantoj de bestoprotektado, inter homo kaj besto interstaras neniu malsameco 
kvalita, sed nur kvanta, eĉ ŝuldita al pli progresa evolua stadio de la homo. Tia bestoprotektismo asertas ke 
inteligento ne estas ekskluziva prerogativo de la homo, sed ĝi estas karakterizo ankaŭ de la superaj bestoj. 
Tiuj uloj diras: "estas iuj bestoj kiuj oferas pro amo sian vivon, tial ili ne estas tmde memreferenciataj, ili 
kapablas ami aliulon volante ties bonon kaj provante ĝin realigi." 

Laŭ aliaj, tamen, inter homo kaj besto alestiĝas multaj diferencoj-malsamecoj kvalitaj. Jen unu: Simpatiantoj 
pri prerogativoj de homoj - jam kun Aristotelo^- 10 ^ - subtenas, ke la scikapablo de la superaj bestoj estas 
kvalite malsama. Laŭ tiuj, besto: unue, ekrimarkiĝas nur pri iuj aspektoj, nome tuŝiĝas nur per/pri la 
aspektoj utilaj aŭ malutilaj, plaĉaj aŭ malplaĉaj, danĝeraj aŭ avantaĝaj dum aliajn aspektojn eĉ ne perceptas 
(ĉi-rilate vidu aliajn pensulojn kiel Plessner, Max Scheler, Adolph Ferdinand Gehlen, Ernst Cassirer); due, 
se la atento kaj intereso de la besto konverĝas nur sur tiujn perceptitajn aspektojn signifas ke la besta 
scipovo estas nur pragmata, util-altira. 

Male, homo: unue, konsciiĝas pri ĉiuj aspektoj de ĉiu ajn aĵo-afero, kaj ne nur pri tiuj utilaj kaj malutilaj; 
due, sin demandas ne nur pri utileco aŭ malutileco ktp de la aĵaro, sed ankaŭ pri ĝia naturo, nome tiu sin 
demandas: “kio estas tio?” ĉar tiu volas ĝin koni eksklude de ĝia eventuala utilo aŭ malutilo, tiu volas scii 
ankaŭ pri la vero pri la aĵaro, la bono kaj malbono, justo kaj maljusto, tiu volas distingi la belon kaj 
malbelon. 

Tial, laŭ tiuj pensistoj, la homa inteligento estas ne nur pragmata/util-altirita, sed ankaŭ teoriumanta 
(porteoria). Jen la rilato pri lingvo: tiu malsameco (laŭ Aristotelo kaj la aliaj) riveliĝas en la komunikado: 
dum la besta komunikado sin esprimas pere de gestoj aŭ krioj kaj pragmate signalas danĝeron aŭ petas 
nutraĵon ktp, la homo sin esprimas pere de la vorto, kiu ne estas nur pragmata, sed ankaŭ porteoria 
(abstraktema), nome kapabla komuniki la veron, la belon la bonon ktpJ 11 ^ 

Historio de lingvo 




































Pli detalaj informoj troveblas en artikolo Historio de lingvo. 


Oni povas diri, ke lingvo naskiĝas kiam en sia evoluo ĝi iĝas tro diferenca el la devena trunko, tiom ke 
parolantoj de la trunko aŭ de aliaj derivitaj novaj lingvoj ne interkompreniĝas kun la parolantaro de tiu nova 
lingvo. Tio kondukas la lingvistojn pli kaj pli reen al pli antikvaj pra-lingvoj, kie eblas moviĝi nur per 
hipotezoj, rilate al migrado de popoloj ktp. Tiel pri la latina oni povas diri, ke ĝi mortis kiam estis 
produktitaj la latinidaj lingvoj, kvankam la latina mem havis kaj havas ian "post-mortan" vivon kiel kultura, 
ceremonia, revitaligebla lingvo ktp. Same oni povas diri, ke ĝi naskiĝĝis iam per evoluo de komuna trunko 
hindeŭropa. La studo de pli praaj lingvoj estas des pli malfacila ju pli oni eniras en pli antikvaj epokoj. 

Lingva revitaligo estas la procezo flanke de registaroj, politikaj aŭtoritatoj, komunumoj, akademiuloj por 
rekuperi la uzon de lingvo, kiu ne plu estas parolata kaj uzata hejme. Lingva revitaligo celas reuzi lingvon 
estingitan aŭ endanĝerigitan. 

Lingvomortiĝo estas la procezo per kiu lingvo ĉesas esti uzata de la homoj, kiuj ĝin parolis. 

Eksteraj ligiloj 


■ Nomoj de lingvoj en Esperanto (https://bertilow.com/lanlin/) 

■ Vortaroj (http://dmoz.org/World/Esperanto/lnformo/Vortaroj/) en la katalogo DMoz 

■ Lingvoj de la mondo (hispane) (http://www.proel.org/mundo2.html) 

■ Bestaj sonoj en diversaj lingvoj (baza lingvo estas la angla) (http://www.georgetown.edu/facult 
y/ballc/animals/animals.html) 

■ Lingva Prismo (http://lingvo.info/forumo/?lingvo=eo) - plurlingva retejo pri lingvoj 

■ Vortaro Esperanto / Franco (http://www.dicovia.com/dico/esperanto-francais/lettre-B/480-539) 

■ World Atlas of Language Structures: a large database of structural (phonological, grammatical, 
lexical) properties of languages (http://wals.info/) 

■ Ethnologue: Languages of the World (http://www.ethnologue.com) is a comprehensive catalog 
of all of the world's known living languages 





The Linguistic Diversity ofthe Planet (http://en.ria.ru/infographics/20140303/187852726/The-Li 
nguistic-Diversity-of-the-Planet.html/) showing endangered languages 

6. t Aaron, P. G., & Joshi, R. M. (2006). VVritten language is as natural as spoken language: A 
biolinguistic perspective. Reading Psychology, 27(4), 263-311. 

7. t 7 0 7 1 7,2 Citaĵa eraro Nevalida <ref > etikedo; neniu teksto estis donita por ref-oj 
nomataj Ethnologue; $2 

8. t La nombro de Ethnologue pri hispanlingvanoj estas bazita sur nombroj de antaŭ 1995. Pli 
lastatempa takso estas 420 milionoj; Unua studo de la Instituto Cervantes kaj la Brita Konsilio 
pri la pezo internacia de la hispaa kaj la angla (http://www.cervantes.es/sobre_instituto_cervan 
tes/prensa/2012/noticias/nota-londres-palabra-por-palabra.htm) (hispane), eldonisto: Instituto 
Cervantes (www.cervantes.es) 

9. t statistiko de (http://www.ethnologue.com/statistics) SIL Ethnologue (angle) 

LO. t Politiko, I, 1253 a 10-18 

Ll. t Oni notu ke la konekto inter la homa racio kaj homa lingvo estas jam indikata de la du nocioj 
de la greka (Aristotelo estis greko) vorto “logoso”, kiu signifas kaj racion kaj vorton: nur la 
posedanto de logoso - porteoria racio - povas komuniki pere de la vorto. 

Lingvo 

Lingvistiko • Interlingvistiko • Planlingvo • Lingvaj familioj • Lingva filono • Senparenca lingvo 
Listoj alfabetorde • laŭ ISO 639 • laŭ familio • laŭ parolantaro • laŭ skribsistemo 
Diverslingve nombroj • Saluti • danki • idioti smo kaj idiotismaj esprimoj 


Elŝutita el "https://eo.wikipedia.Org/w/index. php?title=Lingvo&oldid=6819660" 

